sinarproject/legisdata huggingface dataset:
Pertanyaan 61: PERUNTUKAN BAGI MEMBAIKPULIH JETI
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN BORHAN BIN AMAN SHAH (N54 TANJUNG SEPAT)
Jawapan oleh: Y.A.B. Dato' Menteri Besar

Y.B. TUAN BORHAN BIN AMAN SHAH

Berapakah jumlah jeti nelayan yang berlesen dan tidak berlesen diseluruh Negeri Selangor? Mohon nyatakan.

Adakah Kerajaan Negeri menyediakan peruntukan bagi memutihkan jet-jeti nelayan yang tidak berlesen?

Apakah usaha proaktif Kerajaan Negeri bagi memastikan setiap jeti nelayan dalam keadaan selamat?

Y.A.B. Dato' Menteri Besar

a) Majlis Mesyuarat Kerajaan Negeri (MMKN) ke 7/2020 yang bersidang pada 19 Februari 2020 telah meluluskan Caj Kebenaran Bertulis Pembinaan Jeti Pendaratan Ikan. Selaras dengan keputusan MMKN ini, Luas dalam tindakan untuk mengeluarkan lesen atau kebenaran bertulis selaras dengan Seksyen 43, Enakmen LUAS ke atas jeti nelayan yang telah diluluskan oleh Pihak Berkuasa Negeri sama ada melalui kelulusan Majlis Mesyuarat Kerajaan Negeri atau melalui pihak Pejabat Tanah Galian Selangor.

Kebenaran bertulis akan dikeluarkan bagi 86 buah jeti di Bagan Sekinchan yang telah mendapat kelulusan penggunaan tanah melalui MMKN Bil 19/2017 bertarikh 14 Jun 2017 dan 108 buah jeti di Bagan Sungai Besar yang telah mendapat kelulusan penggunaan tanah melalui MMKN Bil 23/2019 bertarikh 14 Ogos 2019.

b) Melalui MMKN Bil 7/2020 bertarikh 19 Februari 2020, Kerajaan Negeri bersetuju agar YB ADUN kawasan untuk membantu menyalurkan peruntukan atau sumbangan kewangan kepada pemilik jeti yang memerlukan bantuan kewangan pada peringkat awal pelaksanaan.

c) MMKN Bil 21/2015 bertarikh 1 Julai 2015 memutuskan agar LUAS menimbangkan cadangan pewartaan jati-jeti tanpa lesen yang didapati strukturnya kukuh dan boleh digunakan melalui pelaksanaan Pelan Tindakan Pengurusan Jeti. Selaras

dengan itu, bancian yang dijalankan oleh agensi hanya mengambilkira jeti yang selamat untuk digunakan.

Sekiranya ada peruntukan daripada Kerajaan Negeri, peruntukan tersebut akan diberikan kepada jeti-jeti yang telah melalui proses pemutihan. Pemutihan jeti yang dijalankan ini juga memberi peluang kepada jeti-jeti sedia ada yang telah dilesen untuk dibaikpulih menggunakan peruntukan yang disediakan oelh kerajaan.